ไฟแนนซ์ทูเดย์
...สวัสดีปีใหม่ คุณผู้อ่านทุกท่าน ขอให้เริ่มศักราชใหม่ด้วยความสดชื่น สดใส เพื่อที่จะมีพลังต่อสู้กับภาวะเศรษฐกิจที่ลุ่มๆ ดอนๆ กันต่อไป
1 ม.ค. 2559

...สวัสดีปีใหม่ คุณผู้อ่านทุกท่าน ขอให้เริ่มศักราชใหม่ด้วยความสดชื่น สดใส เพื่อที่จะมีพลังต่อสู้กับภาวะเศรษฐกิจที่ลุ่มๆ ดอนๆ กันต่อไป
...เมื่อวานนี้ ตู้เอทีเอ็มของธนาคารหลายแห่ง โดยเฉพาะที่ตั้งในห้างสรรพสินค้า ถูกถอนเงินสดจนหมดตู้ เพราะความต้องการเงินในช่วงเทศกาลต่างๆ ไม่ว่าจะปีใหม่ สงกรานต์ มักจะมากกว่าปกติ 2-3 เท่า แต่ก็ไม่มีปัญหา เพราะแบงก์มีหน่วยตระเวนใส่เงินในตู้เอทีเอ็ม
...วรภัค ธันยาวงษ์ กรรมการผู้จัดการ ธนาคารกรุงไทย อุดหนุนข้าว “อิ่ม” ของเพื่อน กรณ์ จาติกวณิช มาเป็นของขวัญปีใหม่ แจกให้ผู้ใหญ่เพื่อนสนิทมิตรสหายและลูกค้า คุณต่อบอกว่าให้ข้าวเป็นของขวัญดีที่สุด คนรับอิ่มท้อง คนให้ก็อิ่มใจ เพราะคนได้คือเกษตรกร ที่กำลังลำบากเจอปัญหาภัยแล้ง  
...ส่วนอภินันท์ เกลียวปฏินนท์ กรรมการผู้จัดการใหญ่และประธานธุรกิจธนาคารพาณิชย์ แบงก์เกียรตินาคิน นายแบงก์อินดี้ นำงานศิลปะฝาผนังโบสถ์ทางอีสาน “ฮูปแต้ม” มาเป็นลวดลายบนของที่ระลึกที่แจกให้กับผู้มีอุปการคุณของธนาคาร แบบที่ใครเห็นก็ร้องว้าว เพราะมีเอกลักษณ์สวยงามจริงๆ ใครอยากรู้ว่าฮูปแต้มคืออะไร แล้วเป็นยังไง ลองถามอาจารย์กู (เกิล) ดู หรือเจอตัวคุณนันท์ ก็ถามกันเลย รับรองอธิบายได้ละเอียดเป็นฉากๆ ทีเดียว ช.ชดา การันตีว่าแจ่มจริงๆ
...ฐากร ปิยะพันธ์ กรรมการผู้จัดการใหญ่ บริษัท อยุธยา แคปปิตอล เซอร์วิสเซส หรือกรุงศรี คอนซูมเมอร์ จูงลูกน้อยกลอยใจไปซื้อของใช้ให้ลูก ใช้โครงการหักลดหย่อนภาษีด้วย เจ้าบัวบอกว่าช่วยอุดหนุนรัฐบาล ฮ่า ฮ่า